Ukrainada Qırımda insan aqlarınıñ bozuluvına cevap azırlanıla – Logvinskiy
04 noyabr 2015, 09:28
Qırım.Aqiqatqa Yuqarı Radanıñ insan aqları, milliy azlıqlar ve milletlerara munasebetler boyunca komitetiniñ muavini Georgiy Logvinskiy degeni kibi, Qırımdaki vatandaşlarını qorumaq içün Ukraina tarafından yapılğan ğayret yeterli degil edi. Onıñ sözlerine binayen, Ukrainada «effektiv cevap azarlanıla».
«Qırımlılarğa destek yeterli olmağanını aytqan qırımtatar cemiyeti ile razım. Amma şunı qaed etmek kerek ki, cinaiy işler açıldı, deliller toplanıla. İnsanlarımızınıñ aqlarını qorçalamaq içün memleketniñ baş naziri, prokuratura ile birlikte qararlarnı alamız», – dey Logvinskiy.
Ukraina Baş prokuraturası yanındaki QMC prokuraturasında da işbu vaqialar boyunca cinaiy iş açıldı.